PolyAgent/wiki_georgian_en_parallel_20231101 huggingface dataset:
სომხეთის საპრეზიდენტო არჩევნები (2008)

სომხეთის საპრეზიდენტო არჩევნები (2008)
სომხეთის საპრეზიდენტო არჩევნები 2008 — მეხუთე საპრეზიდენტო არჩევნები სომხეთში, რომელიც ჩატარდა 2008 წლის 19 თებერვალს. არჩევნები პრემიერ-მინისტრ სერჟ სარქისიანის გამარჯვებით პირველივე ტურში დასრულდა, მაგრამ მეორე ადგილზე გასულმა სომხეთის ყოფილმა პრეზიდენტმა ლევონ ტერ-პეტროსიანმა არჩევნების შედეგები გაასაჩივრა.
სარქისიანის კანდიდატურას სრული მხარდაჭერა გამოუცხადა ქვეყნის მოქმედმა პრეზიდენტმა რობერტ ქოჩარიანმა (რომელსაც ზედიზედ მესამე ვადით კენჭისყრა აღარ შეეძლო). დანარჩენი კანდიდატები იყვნენ ლევონ ტერ-პეტროსიანი და ეროვნული კრების ვიცე-პრეზიდენტი სომხეთის რევოლუციური ფედერაციიდან ვაჰან ჰოვჰანისიანი. უდიდესმა ოპოზიციაურმა პარტიამ, კანონის უზენაესობამ კანდიდატად ყოფილი პარლამენტის სპიკერი არტურ ბაღდასარიანი წარადგინა.
კანდიდატები
2007 წლის 6 დეკემბრის მონაცემებით, არჩევნებზე ცხრა კანდიდატი დარეგისტრირდა:
არტურ ბაღდასარიანი კანონის უზენაესობიდან
არტაშეს გეღამიანი ეროვნული ერთობიდან
არამ ჰარუთიუნიანი ეროვნული თანხმობის პარტიიდან
ვაჰან ჰოვჰანისიანი სომხეთის რევოლუციური ფედერაციიდან
ტიგრან კარაპეტიანი სახალხო პარტიიდან
ვაზგენ მანუკიანი ეროვნულ-დემოკრატიული კავშირიდან
არმან მელიქიანი
სერჟ სარქისიანი სომხეთის რესპუბლიკური პარტიიდან
ლევონ ტერ-პეტროსიანი
რაფი ჰოვანისიანი მემკვიდრეობიდან და არამ კარაპეტიანი ახალი დროებიდან ასევე ცდილობდნენ დარეგისტრირებას, მაგრამ ბოლო ათი წლის განმავლობაში ქვეყანაში არცხოვრების გამო სომხეთის პოლიციის საპასპორტო დეპარტამენტის მიერ უარი ეთქვათ. სომხეთის პარლამენტში მეორე უდიდესი ფრაქციის აყვავებული სომხეთის კანდიდატმა ბიზნესმენმენმა და ოლიგარქმა გაგიკ წარუკიანმა მხარდაჭერა სერჟ სარქისიანს გამოუცხადა.
ტერ-პეტროსიანმა საკუთარი კანდიდატურის წარდგენის შესახებ 2007 წლის 26 ოქტომბერს ერევანში სიტყვით გამოსვლისას განაცხადა. მან ქოჩარიანი „ორგანიზებულ დანაშაულთან თანამშრომლობაში“ დაადანაშაულა, რომელიც ქვეყანაში მასობრივ კორუფციაზე და ბოლო ხუთი წლის განმავლობაში „სულ მცირე სამი, ოთხი მილიარდი დოლარის“ მოპარვაზე იყო პასუხისმგებელი. მან ასევე გააკრიტიკა ქვეყნის ეკონომიკური ზრდის ტემპები და ამტკიცებდა, რომ ქოჩარიანმა და სარქისიანმა მთიანი ყარაბაღის მისამართით იმ გეგმის განხორციელებაზე დაიწყეს ლაპარაკი რომელიც ტერ-პეტროსიანმა მათ ჯერ კიდევ ათი წლის წინ გააცნო და რომლის კატეგორიული წინააღმდეგებიც იყვნენ მაშინ.
შედეგები
პროტესტი
არჩევნების შედეგების გამოცხადების შემდეგ ერევნის თავისფლების მოედანზე, ოპერის შენობის პირდაპირ ოპოზიციის საპროტესტო გამოსვლები დაიწყო. 1 მარტს მშვიდობიანი აქცია პოლიციამ და სამხედრო ძალებმა დაარბია, რომლის დროსაც სულ მცირე 10 ადამიანი დაიღუპა და პრეზიდენტმა ქოჩარიანმა 20 დღიანი საგანგებომდგომარეობა გამოაცხადა. ამ ყველაფერს თან სდევდა მასობრივი დაპატიმრებები და ოპოზიციის წევრების მიმართ ანგარისწორება, ასევე სამომავლოდ ანტი-სამთავრობო გამოსვლების დე ფაქტო აკრძალვა.
სქოლიო
რესურსები ინტერნეტში
სომხეთი: არჩევნები 2008 Eurasianet.org-ზე
სომხეთის არჩევნები
2008 წლის არჩევნები
შავი ყუთი

შავი ყუთი — ტერმინი მეცნიერებაში, კომპიუტერულ ტექნოლოგიასა და ინჟინერიაში, რომლითაც აღინიშნება მოწყობილობა, სისტემა ან ობიექტი, რომელიც აღქმულია მასში შემავალი (საწყისი) და გამომავალი (გადამუშავებული) ინფორმაციის ჭრილში, მუშა პროცესის ცოდნის ან გაგების გარეშე, მისი სირთულიდან ან დასახულის ამოცანისთვის უმნიშვნელოობიდან გამომდინარე. ამ გაგებით, ტრანზისტორს, ალგორითმს, ან სულაც ადამიანის თავის ტვინს შეიძლება ვუწოდოთ შავი ყუთი, რადგან ინფორმაციის დამუშავება ბუნდოვანია (შავია).
შავი ყუთის სისტემა, როგორც წესი გამოისახება ინფორმაციული ნაკადების დიაგრამის სახით, შავი ყუთით ცენტრში. შავი ყუთის საპირისპირო სისტემას, სადაც შიდა კომპონენტები ან მუშა პროცესის ლოგიკა დამკვირვებლისთვის ცნობილია ან გასაგებია, უწოდებენ თეთრ ყუთს.
რესურსები ინტერნეტში
კიბერნეტიკა
სამეცნიერო სისტემები
მეცნიერების მეტათეორია
ნარინიო (კუნდინამარკა)

ნარინიო (კუნდინამარკა)
ნარინიო — ქალაქი და მუნიციპალიტეტი კოლუმბიაში, კუნდინამარკის დეპარტამენტში. მდებარეობს ზღვის დონიდან 429 მეტრზე. 2005 წლის მონაცემებით, მოსახლეობა 2 042 ადამიანს შეადგენდა, სიმჭიდროვე 37.81 ადამიანი კმ²-ზე. ფართობი 54 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
კუნდინამარკის დეპარტამენტის მუნიციპალიტეტები და ქალაქები
კინტო (მუნიციპალიტეტი)

კინტო (მუნიციპალიტეტი)
კინტო — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის რიბერა-ბახა-დელ-ებროს კომარკის შემადგენლობაში. ფართობი — 118,260263 კმ². მოსახლეობა — 1949 კაცი (2020 წ.).
იხილეთ აგრეთვე
სარაგოსის მუნიციპალიტეტები
რესურსები ინტერნეტში
კინტოს მუნიციპალიტეტის ოფიციალური საიტი
Gran Enciclopedia Aragonesa - კინტო
სქოლიო
სარაგოსის მუნიციპალიტეტები
აბდულ მაჯიდ უორისი

აბდულ მაჯიდ უორისი (დ. 19 სექტემბერი, 1991) — განელი პროფესიონალი ფეხბურთელი. თამაშობს საფეხბურთო კლუბ ლორიანში. განის ეროვნული ნაკრების თავდამხსნელი.თამაშობს საფრანგეთის ჩემპიონატში.
რესურსები ინტერნეტში
http://www.fifadata.com/document/fwc/2014/pdf/fwc_2014_squadlists.pdf
განელი ფეხბურთელები
დაბადებული 1991
2014 წლის მსოფლიო საფეხბურთო ჩემპიონატის ფეხბურთელები
დაბადებული 19 სექტემბერი
დუნაის სკოლა

დუნაის სკოლა, მიმდინარეობა ფერწერასა და გრაფიკაში XVI საუკუნის I ნახევარში სამხრეთ გერმანიასა და ავსტრიაში.
დუნაის სკოლას მიაკუთვნებენ ლ. კრანახის ადრეულ ნაწარმოებებს, ა. ალტდორფერისა და ვ. ჰუბერის შემოქმედებას, ჰ. ლაუტენზაკის, ა. ჰირშფოგელის, ი. ბროსა და სხვა ნამუშევრებს. დუნაის სკოლამ თავი დააღწია შუა საუკუნეთა ხელოსნურ ტრადიციებს, ახასიათებს თავისუფალი ფანტაზია, ემოციურობა, რომანტიკულობა, ზოგჯერ სახეთა ზღაპრულობა, ინტერესი ბუნებისადმი (განსაკუთრებით ტყისა და მდინარის პეიზაჟთა ასახვისადმი), სივრცისა და სინათლისადმი, შესრულების დინამიკური მანერა, მეტყველი ნახატი და ინტენსიური ფერი.
ლიტერატურა
ქსე, ტ. 3, გვ. 653, თბ., 1978
რენესანსი
ხელოვნების მიმდინარეობები
გერმანული ხელოვნება
პაკიშის კანტონი

პაკიშის კანტონი — კანტონი ეკვადორში, სამორა-ჩინჩიპეს პროვინციაში. ადმინისტრაციული ცენტრია ქალაქი პაკიშა. 2001 წლის აღწერის მონაცემებით მოსახლეობა 1 691 ადამიანს შეადგენდა.
სქოლიო
სამორა-ჩინჩიპეს პროვინციის კანტონები
ბეჭდების მბრძანებელი: ორი ციხე-კოშკი (საუნდტრეკი)

ბეჭდების მბრძანებელი: ორი ციხე-კოშკი (საუნდტრეკი)
ფილმის „ბეჭდების მბრძანებელი: ორი ციხე-კოშკი“ საუნდტრეკი გამოვიდა 2002 წლის 10 დეკემბერს. მისი კომპოზიტორი, ორკესტრირების ავტორი და დირიჟორია ჰოვარდ შორი. მუსიკას ასრულებენ ლონდონის ფილარმონიული ორკესტრი, ლონდონის ხმები და ლონდონის ორატორული სკოლის მოსწავლეების გუნდი. ალბომი გამოვიდა სტანდარტული სახით და სპეციალური გამოცემის ფორმით, რომელშიც შეტანილია დამატებითი კომპოზიცია, „Farewell to Lórien“.
სიმღერების სია
იხილეთ აგრეთვე
ბეჭდების მბრძანებელი (ფილმების სერიის მუსიკა)
ჩარტები და სერტიფიცირებები
ჩარტები
სერტიფიცირებები
სქოლიო
2002 წლის საუნდტრეკები
ბეჭდების მბრძანებლის მუსიკა
ჰოვარდ შორის საუნდტრეკები
A New Machine

A New Machine — ორი ნაწილისგან შემდგარი კომპოზიცია პროგრესულ როკ-ჯგუფ პინკ ფლოიდის ალბომიდან A Momentary Lapse of Reason. ორივე შემთხვევაში, ვოკალურ პარტიას ასრულებს დეივიდ გილმორი. მის ხმას სპეციფიკური ხმის ეფექტი ახლავს. პირველი ნაწილის შემდეგ ალბომზე ჟღერს „Terminal Frost“, ინსტრუმენტული კომპოზიცია. ორივე ნაწილი და „Terminal Frost“ ალბომის შექმნამდე ორი წლით ადრე დაიწერა.
დეივიდ გილმორი: „აქ ისეთი ჟღერადობაა, რომელიც არავისთან მომისმენია. ხმოვანი ფილტრები, ვოკოდერები - ამან რაღაც ახალი მომცა, რაც შესანიშნავ ხმოვან ეფექტად მეჩვენა, რომელიც მანამდე არავის შეუქმნია. ეს ერთგვარი სიახლეა“.
კომპოციის ორივე ნაწილი სრულდებოდა ჯგუფის 1987-1989 წლების ტურნეებში.
სქოლიო
პინკ ფლოიდის სიმღერები
1987 წლის სიმღერები
სიმღერები დეივიდ გილმორის ავტორობით
უშაკოვის კუნძული

უშაკოვის კუნძული — კუნძული კარის ზღვის ჩრდილოეთ ნაწილში. რუსეთის ფედერაციის შემადგენლობაში. ფართობი 328 კმ², სიმაღლე 350 მეტრამდე. დაფარულია 15–20 მეტრის სიმაღლის მყინვარული ქუდით. აღმოაჩინა საბჭოთა ექსპედიციამ 1935 წელს ყინულმჭრელი ორთქლმავლით „სადკო“. სახელი ეწოდა გიორგი უშაკოვის პატივსაცემად. 1954 წლიდან საბჭოთა კავშირის დაშლამდე ფუნქციონირებდა პოლარული სადგური.
ადამიანების გამოჩენასთან ერთად კუნძულზე ცხოველებიც გამოჩნდნენ. 1955–1962 წლებში 104 თეთრი დათვი დაფიქსირდა სადგურის სიახლოვეს. 1959 წელს კი სადგურის ნაგობობებს შორის პოლარული მეთოვლიის ბუდე აღმოაჩინეს.
ლიტერატურა
სქოლიო
კარის ზღვის კუნძულები
რუსეთის კუნძულები
დაუსახლებელი კუნძულები
Lasioglossum brevicornutum

Lasioglossum brevicornutum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
იხილეთ აგრეთვე
Lasioglossum-ის სახეობების სია
სქოლიო
brevicornutum
კრესენტი (უისკონსინი)

კრესენტი (უისკონსინი)
კრესენტი — ქალაქი აშშ-ში, უისკონსინის შტატში. შედის ონაიდის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 2 071 კაცს შეადგენდა. სიმჭიდროვე 70,6 კაცი/კმ².
ფართობი 84,7 კმ².
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
ონაიდის ოლქის ქალაქები
რაჰათ-ლუხუმი (მოთხრობა)

რაჰათ-ლუხუმი (მოთხრობა)
რაჰათ-ლუხუმი — ჯემალ ქარჩხაძის ისტორიული მოთხრობა. პირველად გამოქვეყნდა 1987 წელს, კრებულში სახელწოდებით – „ანტონიო და დავითი“. რაჰათ-ლუხუმი თურქული ტკბილეულის სახელია, რომლის ყიდვის შემდეგ მოგზაური ისმენს გამყიდველის მონათხრობს გურჯების შესახებ.
შინაარსი და სტრუქტურა
მოქმედება მიმდინარეობს მეჩვიდმეტე საუკუნის სტამბოლში. ჩვეულებრივი მოგზაურის ყურადღებას მოხუცი ვაჭარი მიიპყრობს, რომელიც რაჰათ–ლუხუმს ყიდის. მოგზაური იყიდის ტკბილეულს და მიუხედავად იმისა, რომ ის უგემური აღმოჩნდება, ვაჭრისგან ძალიან უცნაურ ისტორიას მოისმენს. ვაჭარი თავის თავს ათა სულეიმანს უწოდებს და მისი თქმით, ის ოსმალეთის ძველი მმართველის, ომან ფაშას მრჩეველი იყო. ერთ დღესაც მათ გურჯებზე უნდა ელაშქრათ. ახალციხის გზაზე ჯარს შემოხვდა ერთი ქართველი, რომელიც ოქროს ფასად შეპირდა თავისიანების გაყიდვას. ყველაფერზე მორიგდნენ, თუმცა ქართველი მალევე მოკლეს. ომან ფაშამ თავისით გადაწყვიტა ციხის აღება, მაგრამ უეცრად გზაზე ვირზე მჯდარი ბერი შემოხვდათ. ფაშა დაემუქრა მას და დახმარების სანაცვლოდ ოქროს დაპირდა. ბერმა ლოცვის დრო მოითხოვა. მთელი დღე ჯარი ბერს ელოდა. ბოლოს დაასრულა და ფაშას უთხრა, ღმერთმა შენი თავის ახალციხეში წაყვანა მიბრძანაო. ფაშას გაუხარდა და ბერს უთხრა, რაც შეიძლება მოკლე გზით წასულიყვნენ, რადგან მას არაფრის ეშინოდა. ბერმა ჯარი დაღამებამდე ატარა და ერთ ვიწრო ხეობაში მიიყვანა, საიდანაც გაღწევა თითქმის შეუძლებელი იყო. ბერმა ფაშას უთხრა, ღმერთმა შენი მოყვანა აქ ისურვაო. ომანი ამის გაგონებაზე გამწარდა, დაემუქრა, ემუდარა, ფეხებში ჩაუვარდა, მაგრამ მოხუცს ხმა ვერ ამოაღებინა. ფაშამ ვეღარ მოითმინა და ბერი თავისი ხელებით დაახრჩო. ამ დროს გაწვიმდა. ცხენები დაფრთხნენ. ვაჭრის თქმით, მას ყველგან მკვდარი ბერი ელანდებოდა. მეორე დღეს მათ მაინც მოუწიათ ქართველებთან დაპირისპირება, სადაც გიორგი სააკაძემ თურქთა მთელი ჯარი გაანადგურა. თავად ფაშას კი თავი მოკვეთეს ბრძოლაში.
პერსონაჟები
„ათა სულეიმანი“ — ვაჭარი, რომელიც ამ ისტორიას ჰყვება.
„მოგზაური“ — ვაჭრისგან იყიდის ტკბილეულს და ამბავს მოისმენს.
„ომან ფაშა“ — ოსმალეთის ყოფილი მმართველი.
„თევდორე მღვდელი“ — წმინდა ბერი, რომლის თავდადებამ შემდგომ გიორგი სააკაძეს გამარჯვება მოუტანა.
„ალი-მირზა“ — დიდებული, რომელიც გურჯისტანს კარგად იცნობდა, სამაჰმადიანოში გამოჩენილი თავისი სიბრძნითა და მისნობით.
რესურსები ინტერნეტში
Genia.ge — ამონარიდები მოთხრობიდან
„რაჰათ-ლუხუმი“ Goodreads.com-ზე
ჯემალ ქარჩხაძის ნაწარმოებები
ქართული მოთხრობები
ხოტევი

ხოტევი — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში. თემის ცენტრი (სოფლები: ხოტევი, სხარტალი, წკადისი). მდებარეობს რაჭის ქედის ჩრდილოეთ კალთაზე, მდინარე ხოტეურის ნაპირას, ზღვის დონიდან 1000 მეტრი, ამბროლაურიდან 10 კილომეტრი.
სახელწოდება
ხოტევის სახელწოდების შესახებ ლეგენდა მოგვითხრობს: თითქოს იმერეთის ერთ მეფეს გადმოუსახლებია აქ თავადი წულუკიძეები, რომელთაც ციხე აუშენებიათ, როდესაც ციხის მშენებლობა დაუმთავრებიათ, სწორედ იმ დროს გზად გაუვლია მეფეს: იგი ციხეში შესულა და თავადებისათვის უკითხავს: „ხო ტევიხართ ამ ციხეშიო?“ ამის შემდეგ დაურქმევიათ თავადებს ამ ციხისათვის ხოტევის ციხე, შემდეგ ეს სახელი მთელს სოფელზე გავრცელებულა.
ისტორია
წყაროებში პირველად მოხსენიებულია XI საუკუნეში შედგენილ წერილობით ძეგლში „ნიკორწმინდის დაწერილი“. სოფელი ხოტევი ისტორიულად წულუკიძეთა სათავადოში, საწულუკიძეოში შედიოდა. იმერეთისა და ქვემო რაჭის დამაკავშირებელ გზაზე მდებარეობის გამო ხოტევი წარმოადგენდა დაწინაურებულ სავაჭრო პუნქტს. 1650-1652 წწ. იმერეთში ელჩობის დროს ალექსი იევლევი და ნიკიფორე ტოლჩანოვი ხოტევს იხსენიებენ იმერეთის ქვეყნის ქალაქებს შორის. ვახუშტი ბაგრატიონის ცნობით
XIX საუკუნეში აქ ერთხანს რაჭის მაზრის ცენტრი იყო და მას ქალაქად მოიხსენიებდნენ. იდგა 200-კაციანი გარნიზონი. მოსახლეობა მისდევდა მევენახეობას, მოჰყავდათ ხორბალი და ქერი. ხოტევში მოქმედებდა ორთქლის აბანო.
დემოგრაფია
2014 წლის აღწერის მონაცემებით სოფელში ცხოვრობს 130 ადამიანი.
ღირსშესანიშნაობები
სოფელში შემორჩენილია შუა საუკუნეების მთავარანგელოზის ეკლესია და XVI-XVII სს. ხოტევის ციხე.
გალერეა
ლიტერატურა
დავით კაციტაძე, სოფელ ხოტევის ისტორიიდან, ძეგლის მეგობარი, 62, გვ. 55-59 - თბ. 1983 წ.
სქოლიო
ამბროლაურის მუნიციპალიტეტის სოფლები
ფუტურიზმი

ფუტურიზმი — ავანგარდისტული მიმდინარეობა ხელოვნებასა და ლიტერატურაში. წარმოიშვა XX საუკუნის დასაწყისში იტალიაში.
ფუტურიზმი რეალისტური ხელოვნების უარყოფის საფუძველზე შეიქმნა 1907—1909 წლებში იტალიაში. ფუტურისტული ხელოვნების მიზანი არის არა გარემომცველი სინამდვილის ასახვა და შეცნობა, არამედ ახალი რეალობის შექმნა.
ფუტურიზმი ავანგარდისტულ მიმდინარეობებს შორის ყველაზე რადიკალურია. ფუტურიზმის პირველი (1909 წ.) და მეორე მანიფესტის (1910 წ.) ავტორია ავანგარდიზმი ფილიპო ტომაზო მარინეტი. მანიფესტში ხაზგასმულია მოძრაობისა და სიჩქარის სილამაზე, საფრთხისა და ამბოხის სიყვარული. ომი მიჩნეულია სამყაროს დასუფთავების საშუალებად. მარინეტი პოეზიაში მოითხოვდა სიტყვათა თავისუფლებას, განცდისა და გამოხატვის თანადროულობას, პუნქტუაციის რღვევას, სინტაქსის უარყოფას.
ფუტურისტები აცხადებენ, რომ თანამედროვე ცხოვრებას მეტყველების მხოლოდ ტელეგრაფიული სტლი უხდება: წყვეტილი სიტყვები, ამოძახილები, ზმნების გამოტოვება, მრავალწერტილი. ყოველივე ეს დაძაბული ნერვული მდგომარეობის და დინამიზმის გამოხატვის საშუალებაა.
ფუტურისტები უარყოფდნენ მთელ კლასიკურ მემკვიდრეობას. მათი აზრით ფუტურისტული სურათის ან ნაწარმოების მშვენიერება რომ გაიგო, საჭიროა ადამიანის სული განიწმინდოს, გონება გათავისუფლდეს წარსულის კულტურის გადმონაშთებისგან.
რუსულ ლიტერატურაში ფუტურიზმი კუბოფუტურიზმის სახელით შევიდა. მისი წარმომადგენლები არიან ვლადიმერ მაიაკოვსკი, კაზიმირ მალევიჩი და ა.შ.
ფუტურიზმმა გამოძახილი ჰპოვა ქართულ ლიტერატურაშიც. 1924 წელს საქართველოში დაარსდა პირველი ფუტურისტული ჟურნალი H2SO4.
ფუტურისტი მხატვრები, ჯაკომო ბალლა, უმბერტო ბოჩონი, კარლო კარა, ჯინო სევერინი, ლუიჯი რუსოლო იყენებენ დივიზიონისტურ ტექნიკას და კუბისტურ ელემენტებს, ერთმანეთში ურევენ ფორმებს, რიტმებს, ფერებსა და შუქ-ჩრდილებს რათა დინამიკური შეგრძნება, სულიერი მდგომარეობისა და ხილული სამყაროს მრავალგვარი სტრუქტურების თანადროულობა გამოხატონ.
ფუტურისტები
ბალლა, ჯაკომო
ბოჩონი, უმბერტო
კარა, კარლო
კაზატი, ამბროჯო
კონტი, პრიმო
დეპერო, ფორტუნატო
დავიდ ბურლიუკი
ბურლიუკი, ვლადიმერ
მაზონი, ანჯო
როსოლო, ლუიჯი
ჯინო სევერინი
იხილეთ აგრეთვე
ფუტურისტ-ლეფელები
ლიტერატურა
რესურსები ინტერნეტში
ფუტურიზმის განსაზღვრება, ანალიზი, კომენტარები.
http://www.futurism.org.uk/
http://www.neofuturists.org
http://www.nyneofuturists.org
იტალიური ფუტურისტული არქიტექტურა
მხატვრული მიმდინარეობები
ლიტერატურული მიმდინარეობები
General Juan Pablo Peñaloza National Park

General Juan Pablo Peñaloza National Park
The General Juan Pablo Peñaloza National Park, also Páramos Batallón y La Negra National Park, is a national park of Venezuela that is formed by several páramos. Among them Batallón and La Negra, which are an important source of water supply. It is located between the states Mérida and Táchira, northwest of the Táchira Depression in the Páramos de El Batallón and La Negra in Venezuela.
The rivers Uribante, Escalante, La Grita, Mocotíes, El Molino, Torbes, Orope, Umuquena, Bobo, Pereña and Quebrada Grande and the waters that feed the Uribante-Caparo hydroelectric complex are born here.
It is a set of mountain ranges with elevations ranging from AMSL at the summit of its peak El Pulpito, the highest in the Táchira state, in addition to more than 130 periglacial lagoons of various sizes. The park has a very rugged relief, with steep slopes where in some sectors the glaciers are observed. Among its largest lagoons are the lagoon of Bobo river or Babu, the Grande, Verde, Negra, large hole, Piedra, etc. among many others without officially cataloging.
Gallery
See also
List of national parks of Venezuela
Canaima National Park
References
National parks of Venezuela
Protected areas established in 1989
1989 establishments in Venezuela
Geography of Mérida (state)
Geography of Táchira
Tourist attractions in Mérida (state)
Tourist attractions in Táchira
Sinatra Sings Great Songs from Great Britain

Sinatra Sings Great Songs from Great Britain
Sinatra Sings Great Songs From Great Britain — ფრენკ სინატრას ალბომი, გამოცემული 1962 წელს. გამოვიდა ლეიბლზე Reprise. ალბომში შეტანილი სიმღერები ჩაწერილია ლონდონში.
სიმღერების სია
The Very Thought of You – 3:34
We'll Gather Lilacs in the Spring – 3:15
If I Had You – 4:07
Now Is the Hour – 2:51
The Gypsy – 3:21
Roses of Picardy – 3:01
A Nightingale Sang in Berkeley Square – 3:54
A Garden in the Rain – 3:24
London by Night – 3:20
We'll Meet Again – 3:44
I'll Follow My Secret Heart – 3:16
სქოლიო
ფრენკ სინატრას ალბომები
1962 წლის ალბომები
Reprise Records-ის ალბომები
Formica gagatoides

Formica gagatoides is a species of ant in the family Formicidae. It is found in Europe.
References
Further reading
gagatoides
Articles created by Qbugbot
Insects described in 1904
ახალი ათონის ციხე

ახალი ათონის ციხე — ციხე ქალაქ ახალ ათონში, გუდაუთის მუნიციპალიტეტი, აფხაზეთის ავტონომიური რესპუბლიკა, საქართველო.
ციხე აგებულია შუა საუკუნეებში.
ამჟამად ტერიტორია ოკუპირებულია რუსეთის მიერ, რის გამოც ციხის შესწავლა და შესაბამისი სამუშაოების ჩატარება შეუძლებელია. ციხის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს.
რესურსები ინტერნეტში
ახალი ათონის ციხე
გუდაუთის მუნიციპალიტეტის ციხესიმაგრეები.
თბილისის წმინდა ნექტარიოს პენტაპოლელის ეკლესია

თბილისის წმინდა ნექტარიოს პენტაპოლელის ეკლესია
წმინდა ნექტარიოს პენტაპოლელის ეკლესია — ქართული მართლმადიდებლური ეკლესია თბილისში, ზაჰესში. ეკლესია დგას ხათუნა ჭოლაძის ოჯახის ეზოში. ეკლესია გუმბათიანია.
ისტორია
ეკლესიის მშენებლობა 2007 წლის შემოდგომას დაიწყო. ეკლესიის აშენდა ოჯახის მოძღვრის მამა გიორგი რაზმაძის კურთხევით.
ლიტერატურა
თეა გულედანი, «ხათუნა ჭოლაძე: „უფალმა ტაძარი მაჩუქა“», ჟურნ. „გუმბათი“, 24-30 მარტი, 2008, №2
ნექტარიოს პენტაპოლელის ეკლესია
კერმესის მუხა

კერმესის მუხა — ორლებნიანთა კლასის ხე წიფლისებრთა ოჯახიდან. გავრცელებულია სამხრეთ ევროპაში.
იხილეთ აგრეთვე
მარადმწვანე მუხა
რესურსები ინტერნეტში
წიფლისებრნი
შოთა ნოზაძე (დ. 1913)

შოთა ნოზაძე (დ. 1913)
შოთა ნოზაძე (დ. 18 მარტი, 1913 – გ. 10 ივლისი, 1994) — ქართველი მსახიობი.
1941 წელს დაამთავრა კინოსტუდიის კინოსამსახიობო სკოლა. 1933 წლიდან მუშობდა „სახკინმრეწვში“. 1952-1954 წლებში ტყიბულის და წყალტუბოს კულტურის სახლის დირექტორი და თეატრალური კოლექტივის სამხატვრო ხელმძღვანელი. 1955 წლიდან არის კინოსტუდია „ქართული ფილმის“ რეჟისორის ასისტენტი, მეორე რეჟისორი და დუბლიაჟის რეჟისორი. გადაღებულია ფილმებში: „უკანასკნელი ჯვაროსნები“ (მგელია, 1933), „ფრთოსანი მღებავი“ (ნოდარი-მღებავი, 1936), „დაგვიანებული სასიძო“ (შოთა-კოლმეურნე, 1939), „მაგდანას ლურჯა“ (1955), „ბეღურების გადაფრენა“ (1980), „ძმა“ (მამა, 1981), „ფაქტები რეჟისორის ცხოვრებიდან“ (მეგობარი, 1988).
რესურსები ინტერნეტში
დაბადებული 1913
დაბადებული 18 მარტი
გარდაცვლილი 1994
გარდაცვლილი 10 ივლისი
ქართველი მსახიობები
შოთა
Koigi Parish

Koigi Parish
Koigi was a rural municipality of Estonia, in Järva County. It had a population of 1,177 (as of 2004) and an area of 204.45 km².
Villages
Huuksi - Kahala - Keri - Koigi - Lähevere - Prandi - Päinurme - Pätsavere - Rutikvere - Silmsi - Sõrandu - Tamsi - Vaali - Väike-Kareda - Ülejõe.
See also
Nurmsi Airfield
References
Populated places in Järva County
ტიბილიოს რაიონი

ტიბილიოს რაიონი — რაიონი პერუში, იკის რეგიონის პალპის პროვინციაში. მდებარეობს ზღვის დონიდან 2 167 მეტრზე. 2007 წლის მონაცემებით, მოსახლეობა 474 ადამიანს შეადგენდა, სიმჭიდროვე 1.4 ადამიანი კმ²-ზე. ფართობი 328.04 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
იკის რეგიონის რაიონები
პალპის პროვინციის რაიონები
ფრენსის ბრეტ ჰარტი

ფრენსის ბრეტ ჰარტი (დ. 25 აგვისტო, 1836, ოლბანი — გ. 5 მაისი, 1902, ლონდონი) — ამერიკელი მწერალი. სახელი მოუხვეჭა „კალიფორნიულმა მოთხრობებმა“ (1856-1871). ამერიკული ლიტერატურის ისტორიაში უმთავრესად შევიდა როგორც ნოველისტი. მისი თემატურად მრავალფეროვანი ნოველებისათვის დამახასიათებელია რომანტიკული ეფექტები, ავანტიურული თხრობა, სენტიმენტალიზმი, რეალისტური ხედვა. თუმცა იგი არ ესწრაფვის ფართო სოციალურ განზოგადებას, მაინც აშკარად ჩანს ბურჟუაზიული მორალის მიუღებლობა, ჰუმანური მორალის დამკვიდრების ცდა („ღრიალი ბანაკის იღბალი“, 1870; „როგორ მოვიდა სანტა კლაუსი სიმფსონის ბარში“, 1872 და სხვა). დიდი წარმატება ხვდა წილად მისი მოთხრობების კრებულს „არგონავტების თქმულებები“ (1875). ჰარტს ეკუთვნის აგრეთვე რომანები „გაბრიელ კონროი“ (1876), „კლარენსი“ (1895), ნარკვევები, პაროდიები და სხვა.
ლიტერატურა
რესურსები ინტერნეტში
სქოლიო
ამერიკელი მწერლები
ამერიკელი მამაკაცი პოეტები
ამერიკელი მამაკაცი დრამატურგები
XIX საუკუნის ამერიკელი პოეტები
XIX საუკუნის ამერიკელი დრამატურგები
XIX საუკუნის ამერიკელი მამაკაცი მწერლები
აშურ-ნირარი I

აშურ-ნირარი I — ასურეთის მეფე. აშურ-ნირარი I სამეფო ტახტზე შამშიადად III-ის შემდეგ ავიდა, მისი მმართველობა დაიწყო ძვ. წ. 1534 წელს და დასრულდა ძვ. წ. 1509 წელს, მის შემდეგ ასურეთის სამეფო ტახტზე ფუზურასურ III ავიდა.
რესურსები ინტერნეტში
ასურეთი
ასურელი მეფეები
ასურეთის მეფეების სია
ასურეთის მეფეები
პოტიომკინი

პოტიომკინი
„პოტიომკინი“, აგრეთვე კნიაზ პოტიომკინ-ტავრიჩესკი — შავი ზღვის ფლოტის საესკადრო ჯავშნოსანი, რომელზეც 1905-1907 წლებში რევოლუციის დროს მოხდა მეზღვაურთა ამბოხება. ააგეს 1904 წელს. 1907 წლიდან იყო სახაზო გემი. ეკიპაჟი 730 კაცი. 1905 წელს შავი ზღვის სოციალ-დემოკრატიული ორგანიზაციის ცკ-მა გაშალა მუშაობა ფლოტის გემების ერთდროული აჯანყების მოსაწყობად, მაგრამ „პოტიომკინზე“ ამბოხება მოხდა სავარაუდო დროზე ადრე, სტიქიურად. აჯანყებულებმა დახოცეს ოფიცერთა ნაწილი, დანარჩენები დააპატიმრეს, აირჩიეს ხელმძღვანელი კომისია. „პოტიომკინს“ შეუერთდა მისი თანხმლები ნაღმოსანი № 267. 14 ივნისს „პოტიომკინი“ წითელი დროშით შევიდა ოდესაში, სადაც საყოველთაო გაფიცვა იყო. მეფის მთავრობამ ბრძანება გასცა შეეპყროთ ან ჩაეძირათ გემი. 18 ივნისს „პოტიომკინი“ და ნაღმოსანი № 267 რუმინეთისკენ გაემართნენ. იქიდან მეზღვაურებმა გადასცეს მოწოდება „მთელს ცივილიზებულ სამყაროს“ და „ყველა ევროპულ ქვეყანას“, სადაც აცხადებდნენ, რომ იბრძოლებდნენ ცარიზმის წინააღმდეგ, ხოლო 25 ივნისს ხომალდები ჩააბარეს რუმინეთის ხელისუფლებას.
ეკიპაჟთა ნაწილი 1905 წელსვე დაბრუნდა სამშობლოში, მაგრამ აქ მეზღვაურები დააპატიმრეს და დასაჯეს, უმრავლესობა კი მხოლოდ 1917 წლის თებერვლის რევოლუციის შემდეგ ჩამოვიდა რუსეთში. „პოტიომკინი“ რუმინელებმა რუსეთს დაუბრუნეს. 1905 წლის ოქტომბერში მას „წმინდა პანტელეიმონი“ დაარქვეს, 1917 წლის აპრილში კვლავ ძველი სახელი დაუბრუნეს, მაისში კი „ბორეც ზა სვობოდუ“ უწოდეს. 1919 წელს ინტერვენტებმა ააფეთქეს სევასტოპოლში.
იხილეთ აგრეთვე
ჯავშნოსანი პოტიომკინი
ლიტერატურა
რესურსები ინტერნეტში
პოტიომკინი — გემების ენციკლოპედია
შავი ზღვის ფლოტის სამხედრო გემები
Cataglyphis lunaticus

Cataglyphis lunaticus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
Cataglyphis
გარაიაზის ნაკრძალი

გარაიაზის ნაკრძალი — სახელმწიფო ნაკრძალი აზერბაიჯანში. მდებარეობს აღსტაფის რაიონში. ნაკრძალი შეიქმნა 1978 წელს და მისი მიზანი მტკვრის სანაპიროს გასწვრივ მდებარე ტუგაის ტყეების შენარჩუნება და აღდგენა იყო.
რესურსები ინტერნეტში
განსაკუთრებული სტატუსის მქონე დაცული ტერიტორიები
აზერბაიჯანის ნაკრძალები